CELEX: C2004/262/15
Language: fi
Date: 2004-10-23 00:00:00
Title: Yhteisöjen tuomioistuimen tuomio, (toinen jaosto) 7 päivänä syyskuuta 2004, asiassa C-469/02, Euroopan yhteisöjen komissio vastaan Belgian kuningaskunta (Jäsenyysvelvoitteiden noudattamatta jättäminen — Työssäolon keskeytymisestä maksettavat korvaukset — Asumisedellytys — Kansalaisuuteen perustuva välillinen syrjintä — EY 39 artikla — Asetuksen (ETY) N:o 1612/68 7 artikla — Asetuksen (ETY) N:o 1408/71 73 artikla)

23.10.2004   
            
            
               FI
            
            
               Euroopan unionin virallinen lehti
            
            
               C 262/8
            
         
      YHTEISÖJEN TUOMIOISTUIMEN TUOMIO,
   (toinen jaosto)
   7 päivänä syyskuuta 2004,
   asiassa C-469/02, Euroopan yhteisöjen komissio vastaan Belgian kuningaskunta (1)
   
   (Jäsenyysvelvoitteiden noudattamatta jättäminen - Työssäolon keskeytymisestä maksettavat korvaukset - Asumisedellytys - Kansalaisuuteen perustuva välillinen syrjintä - EY 39 artikla - Asetuksen (ETY) N:o 1612/68 7 artikla - Asetuksen (ETY) N:o 1408/71 73 artikla)
   (2004/C 262/15)
   Oikeudenkäyntikieli: ranska
   Asiassa C-469/02, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 23.12.2002, Euroopan yhteisöjen komissio (asiamiehenään H. Michard) vastaan Belgian kuningaskunta (asiamiehenään aluksi A. Snoecx, sittemmin E. Dominkovits), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari) sekä tuomarit J.-P. Puissochet, J. N. Cunha Rodrigues, R. Schintgen ja N. Colneric, julkisasiamies: M. Poiares Maduro, kirjaaja: R. Grass, on antanut 7.9.2004 tuomion, jonka tuomiolauselma on seuraava:
   
               1)
            
            
               Belgian kuningaskunta ei ole noudattanut EY 39 artiklan, työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 7 artiklan sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, 73 artiklan mukaisia velvoitteitaan, koska se on asettanut työssäolon keskeytymisestä kansallisen lainsäädännön nojalla maksettavien korvausten myöntämisen ja maksamisen ehdoksi sen, että kyseessä olevan henkilön asuin- tai kotipaikka on Belgiassa.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 44, 22.2.2003.